Ministru kabineta noteikumu “Grozījumi “Ministru kabineta 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk - MK) noteikumu projekts “Grozījumi “Ministru kabineta 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (turpmāk – MK noteikumu projekts) izstrādāts, lai nodrošināšanu Eiropas Sociālā fonda kopējo tūlītējo un ilgtermiņa rezultāta rādītāju uzkrāšanu un ziņošanu. Vienlaikus minētais MK noteikumu projekts ir izstrādāts atbilstoši Labklājības ministrijas virzītajam MK informatīvā ziņojumu projektam “Par Nodarbinātības valsts aģentūras kā projekta īstenotāja veiktajiem izdevumiem, kas nevar tikt finansēti no specifiskā atbalsta mērķa vai tā pasākuma attiecināmām izmaksām, Eiropas Savienības struktūrfondu un Kohēzijas fonda 2014.–2020.gada plānošanas periodā” (2015.gada 11.decembrī nosūtīts Valsts kancelejai tālākai virzībai izskatīšanai MK sēdē). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu tiesību normu salāgošanu un precizētu/papildinātu atsevišķu darbību īstenošanas nosacījumus, ir nepieciešams veikt atbilstošus grozījumus MK 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” (turpmāk – MK noteikumi Nr.836), tai skaitā:- lai nodrošinātu Finanšu ministrijas 2015.gada 28.septembrī e-pastā ietverto uzdevumu, MK noteikumu projekts paredz MK noteikumus Nr.836 papildināt ar pienākumu finansējuma saņēmējam uzkrāt un vienu reizi gadā iesniegt sadarbības iestādē apkopotus datus par Eiropas Parlamenta un Padomes 2013.gada 17.decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 (Eiropas Savienības Oficiālais Vēstnesis, 2013.gada 20.decembris, Nr.L 347/470) (turpmāk – Eiropas Parlamenta un Padomes regula Nr.1304/2013) 1.pielikumā ietvertajiem kopējiem tūlītējiem rezultātu rādītājiem un kopējiem ilgtermiņa rezultātu rādītājiem (MK noteikumu projekta 9. un 10.punkts). Plānots, ka minētos datus finansējuma saņēmējs iegūst no uzkrātās informācijas Bezdarbnieku uzskaites un reģistrēto vakanču informācijas sistēmā vai dalībnieku aptaujas datiem (aptaujas tiks veiktas, ņemot vērā Eiropas Komisijas vadlīnijās par datu uzkrāšanu un izvērtēšanu noteikto un Finanšu ministrijas atsevišķi sniegtos norādījumus);- atbilstoši Labklājības ministrijas virzītajam MK informatīvā ziņojuma projektam “Par Nodarbinātības valsts aģentūras kā projekta īstenotāja veiktajiem izdevumiem, kas nevar tikt finansēti no specifiskā atbalsta mērķa vai tā pasākuma attiecināmām izmaksām, Eiropas Savienības struktūrfondu un Kohēzijas fonda 2014.–2020.gada plānošanas periodā”, ir nepieciešams paredzēt, ka valsts valodas prasmes noslēguma pārbaudījumu organizēšanu (izbraukumu veikšanu) bezdarbniekiem visas Latvijas teritorijā nodrošina papildu valsts valodu apmācību nodrošināšanai (t.i., papildu apmācību kupona izmaksām), atbilstoši Nodarbinātības valsts aģentūras (turpmāk – NVA) un Valsts izglītības satura centra (turpmāk – VISC) noslēgtajai starpresoru vienošanai. Atbilstoši precizējumi tiks veikti arī Labklājības ministrijas pārziņā esošajos 2011.gada 25.janvāra MK noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”. Ierosinātās izmaiņas neskar privātpersonu intereses, tiek precizēta norēķinu kārtība starp valsts iestādēm – šai gadījumā starp finansējuma saņēmēju un VISC – par noslēguma valsts valodas prasmju pārbaužu organizēšanu. Nodrošinot bezdarbniekiem iespēju valsts valodas prasmju pārbaudi kārtot valsts valodas apmācību pakalpojuma sniegšanas vietā, tiek veicināta situācija, ka bezdarbnieks saņem atbilstošu valsts valodas zināšanu līmeņa apliecību (proti, minētais neprasa bezdarbniekam papildu laiku un ceļa izdevumus, kas var būt par iemeslu bezdarbniekam minētās pārbaudes nekārtošanai), tādējādi arī palielinās bezdarbnieku iespējas integrēties darba tirgū atbilstoši nepieciešamajam izvēlētās profesijas valsts valodas līmenim. 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” projekta ietvaros periodā līdz 2015.gada 1.oktobrim valsts valodas apmācību programmā iesaistīti 1 708 bezdarbnieki, no tiem izmantojuši VISC pakalpojumu - 770, kas veido 45% no valsts valodas apmācībā iesaistīto bezdarbnieku skaita (MK noteikumu projekta 4., 13. un 14.punkts);- atbilstoši 2015.gada 15.oktobra Valsts sekretāru sanāksmē diskutētajam attiecībā uz Darba laika sistēmas izmantošanu, ir nepieciešams paredzēt, ka no 2015.gada 1.novembra darba laika uzskaiti par veiktajām funkcijām nodrošina gadījumos, kad projekta īstenošanas un vadības personālu piesaista uz darba laika pamata un paredz tam daļlaika noslodzes atlīdzības izmaksu attiecināšanu (MK noteikumu projekta 8.punkts);- lai veicinātu pakalpojumu sniedzēju (izglītības iestāžu un darba devēju) piesaisti 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” atbalstāmajās darbībās, tādējādi arī veicinātu projekta plānoto rezultātu izpildi, ir nepieciešams papildu obligātajiem projekta informācijas un publicitātes pasākumiem par projekta īstenošanu paredzēt arī  informēšanas pasākumus par bezdarbnieku kvalifikācijas un prasmju paaugstināšanas pasākumiem (MK noteikumu projekta 1.punkts). Līdzīgi pasākumi tika organizēti arī 2007.-2013.gada plānošanas perioda darbības programmas “Cilvēkresursi un nodarbinātība” papildinājuma 1.3.1.1.3.apakšaktivitātes “Bezdarbnieku un darba meklētāju apmācība” ietvaros īstenotajos projektos;- ar MK noteikumu projektu ierosinātās izmaiņas paredz veikt grozījumus MK noteikumos Nr.836, nodrošinot vienotu pieeju/struktūru tiesību normu atspoguļošanai MK noteikumos par Labklājības ministrijas pārziņā esošo specifisko atbalsta mērķu īstenošanu (MK noteikumu projekta 2., 3., 5., 7., 11. un 12.punkts).Ar MK noteikumu projektu ierosinātās izmaiņas projekta īstenošanas nosacījumos attiecināmas no minēto MK noteikumu grozījumu spēkā stāšanās dienas, izņemot izmaiņas, kas ietvertas MK noteikumu projekta 4., 13. un 14.punktā, un gadījumus, kad ir nepieciešams veikt atbilstošus precizējumus projektā (tādā gadījumā - finansējuma saņēmējam izmaiņas iepriekš jāsaskaņo ar sadarbības iestādi, iesniedzot atbilstošus grozījumos projektā). |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | NVA reģistrēti bezdarbnieki un darba meklētāji, īpaši ar zemu un darba tirgus prasībām neatbilstošu prasmju un kvalifikācijas līmeni (atbilstoši NVA statistikas datiem – reģistrētais bezdarba līmenis valstī 2015.gada 31.oktobrī bija 8,3%).  |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām MK noteikumu projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts virzāms izskatīšanai MK sēdē vienlaikus vai pēc atbilstošu grozījumu apstiprināšanas LM pārziņā esošajos MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”. |
| 2. | Atbildīgā institūcija | Labklājības ministrija |
| 3. | Cita informācija | Atbilstoši precizējumi attiecībā uz finansējuma saņēmēja un VISC norēķinu kārtību tiks ierosināti arī Labklājības ministrijas pārziņā esošajos 2011.gada 25.janvāra MK noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (nosūtīts saskaņošanai Tieslietu un Finanšu ministrijai 2015.gada 27.novembrī). |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) MK noteikumu projekts paredz pienākumu finansējuma saņēmējam uzkrāt un vienu reizi gadā iesniegt sadarbības iestādē apkopotus datus par Eiropas Parlamenta un Padomes regulas Nr.1304/2013 1.pielikumā ietvertajiem kopējiem tūlītējiem rezultātu rādītājiem un kopējiem ilgtermiņa rezultātu rādītājiem;2) MK noteikumu projekts paredz precizēt kumulācijas nosacījumus finanšu atbalstam, kas tiek sniegts saskaņā ar:- Komisijas 2013.gada 18.decembra Regulu (ES) Nr.1407/2013 par Līguma par ES darbību 107. un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013);- Komisijas 2014.gada 27.jūnija Regulu (EK) Nr.717/2014 par Līguma par ES darbību 107. un 108.panta piemērošanu *de minimis* atbalstam zvejniecības un akvakultūras nozarē (ES Oficiālais Vēstnesis, 2014.gada 28.jūnijs, Nr.L 190/45) (turpmāk – Komisijas regula Nr.717/2014) (attiecībā uz darba devējiem, kuri darbojas zivsaimniecības nozarē saskaņā ar Eiropas Parlamenta un Padomes 2013.gada 11.decembra Regulu (ES) Nr.1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr. 104/2000 (turpmāk - Eiropas Parlamenta un Padomes regulu Nr.1379/2013));- Komisijas 2013.gada 18.decembra Regulu (ES) Nr. 1408/2013 par Līguma par ES darbību 107. un 108.panta piemērošanu de minimis atbalstam lauksaimniecības nozarē (ES Oficiālais Vēstnesis, 2013.gada 24.decembris, Nr.L 352/9) (turpmāk – Komisijas regula Nr.1408/2013) (attiecībā uz darba devējiem, kuri darbojas lauksaimniecības produktu ražošanas nozarē). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Eiropas Parlamenta un Padomes regulas Nr.1304/2013 1.pielikums;2) Komisijas regula Nr.1407/2013;3) Komisijas regula Nr.717/2014;4) Komisijas regula Nr.1408/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes regulas Nr.1304/2013 1.pielikums | MK noteikumu projekta 9.punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 3.panta 2.punkts, 5.panta 1. un 2.punkts | MK noteikumu projekta 11.punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 3.panta 2.punkts, 5.panta 1., 2. un 3.punkts | MK noteikumu projekta 11.punkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts, 5.panta 1., 2. un 3.punkts | MK noteikumu projekta 11.punkts | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu Labklājības ministrijas tīmekļa vietnē [www.lm.gov.lv](http://www.lm.gov.lv) un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā atbildīgā iestāde, Centrālā finanšu un līgumu aģentūra kā sadarbības iestāde un Nodarbinātības valsts aģentūra kā ES fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III.sadaļu MK noteikumu projekts šo jomu neskar.

Labklājības ministrs U.Augulis

11.12.2015. 16:44

1 973

A.Vībe, 67021648

Anna.Vibe@lm.gov.lv